Άγριο γιουχάισμα πριν λίγα λεπτά στη Λαϊκή Αγορά των Καμινίων στον Πειραιά

– Η Ρένα Δούρου με τη συνοδεία της αναγκάστηκαν σε φυγή με τη συνοδεία της ΕΛΑΣ– Δεν μπορούν να κυκλοφορήσουν στους δρόμους του Πειραιά

…του Σαράντου Ευσταθόπουλου, Εκδότη Piraeus Press

Οι Πειραιώτες και οι εργαζόμενοι στη Λαϊκή αποδοκίμαζαν τη Ρένα Δούρου και εκείνη γελούσε!

Η οργή του κόσμου ξεχείλισε από το ειρωνικό ύφος της απερχόμενης Περιφερειάρχου και της συνοδείας της, η οποία επίλεξε να περιοδεύσει με τον Νίκο Μπελαβίλα στη Λαϊκή των Καμινίων, κάτι που τελικά δεν κατέστη εφικτό.

Ενώ τα πράγματα έμοιαζαν να ξεφεύγουν, καθώς οι αποδοκιμασίες γίνονταν ολοένα και πιο έντονες, 10 άνδρες της ομάδας ΔΙΑΣ έσπευσαν άμεσα στο σημείο και συνόδευσαν προς «την έξοδο» την Περιφερειάρχη Αττικής, η οποία όπως φάνηκε είναι ανεπιθύμητη στα Καμίνια.

Σαφώς και τέτοια φαινόμενα είναι καταδικαστέα από όλους μας, αλλά είναι ενδεικτικά του κλίματος που επικρατεί στην κοινωνία για τη Ρένα Δούρου, η οποία έθεσε εκ νέου υποψηφιότητα για την Περιφέρεια Αττικής, παρά τη διπλή εθνική τραγωδία που βιώσαμε επί των ημερών της.